Kommunestyre- og fylkestingsvalget 2011 i Nord-Trøndelag

Kommunestyre- og fylkestingsvalget 2011 blei avholdt 12. september 2011. Denne delartikkelen omhandler valgresultatet for Nord-Trøndelag og kommunene i dette fylket.

 Stemmetall 

Partiforkortelser: A = Arbeiderpartiet; SV = Sosialistisk Venstreparti; R = Rødt; Sp = Senterpartiet; KrF = Kristelig Folkeparti; V = Venstre; H = Høyre; Frp = Fremskrittspartiet; Dem = Demokratene i Norge; MdG = Miljøpartiet De Grønne; KSP = Kristent Samlingsparti; Kyst = Kystpartiet; PP = Pensjonistpartiet; NKP = Norges Kommunistiske Parti

Lokale lister: Meråker = Meråker tverrpolitiske bygdeliste; Verran = Bygdalista; Lierne = Lierne bygdeliste; Røyrvik = Samarbeidslista; Namsskogan = Optimum; Høylandet (1) = Bygdeliste for Høylandet; Høylandet (2) = Valgliste for Øvre-Høylandet og Kongsmoen krets; Fosnes = Sp/KrF

 Kommnr Kommune A SV R Sp KrF V H Frp Dem MdG Lok 1 Lok 2 Total 1702Steinkjer410166382890858 1703Namsos329260449890557 1711Meråker4387515821011851177 1714Stjørdal43977410475853162 1717Frosta26210928479139421 1718Leksvik5235839511084341221 1719Levanger5636085746461562 1721Verdal27382164349753618 1724Verran439359282748741 1725Namdalseid260482426350897 1736Snåsa478574221556334 1738Lierne378156302979672 1739Røyrvik174148322 1740Namsskogan1981054830143524 1742Grong50310553152112 1743Høylandet243368333744725 1744Overhalla722687486396234 1748Fosnes120206326 1749Flatanger9150109221916591619 1750Vikna47659280159290329360 1751Nærøy588199779111125188241 1755Leka1023020830370 1756Inderøy19914985371136 Total15915224

 Prosentvis 

 Kommnr Kommune A SV R Sp KrF V H Frp Dem MdG Lok 1 Lok 2 Total 1702Steinkjer38,34,035,41,63,78,78,3100,0 1703Namsos39,018,35,74,57,715,39,6100,0 1711Meråker35,76,112,917,19,64,214,4100,0 1714Stjørdal43,54,20,717,73,94,515,88,11,5100,0 1717Frosta20,28,421,96,110,732,5100,0 1718Leksvik30,23,322,86,44,819,712,8100,0 1719Levanger44,86,313,16,86,514,37,30,20,7100,0 1721Verdal47,24,21,318,52,55,411,69,5100,0 1724Verran35,729,22,322,37,13,3100,0 1725Namdalseid29,053,74,77,05,6100,0 1736Snåsa39,54,734,912,85,22,8100,0 1738Lierne56,223,24,54,311,8100,0 1739Røyrvik54,046,0100,0 1740Namsskogan37,820,09,25,727,3100,0 1742Grong38,68,140,84,08,6100,0 1743Høylandet33,550,84,65,16,1100,0 1744Overhalla37,43,538,73,35,012,1100,0 1748Fosnes36,863,2100,0 1749Flatanger14,78,117,63,630,910,514,7100,0 1750Vikna24,43,014,38,114,816,818,4100,0 1751Nærøy26,48,934,95,05,68,410,8100,0 1755Leka27,68,156,28,1100,0 1756Inderøy33,25,739,84,32,410,63,9100,0

 Kommunevise kommentarer 

Fargekoder for partia: 

 Flatanger 
   Mandatfordeling Flatanger
I Flatanger blei det stilt lister fra A, SV, Sp, KrF, V, H og Frp. Venstre blei – tross en tilbakegang på 12,0 prosentpoeng – kommunens største parti, med 30,9 prosent av stemmene. Senterpartiet var nest størst med 17,6 (opp 4,2), mens Arbeiderpartiet og Fremskrittspartiet begge fikk 14,7 prosent. For Frp var dette en framgang på 2,7 prosentpoeng. A deltok i 2007 på ei fellesliste med SV, som fikk 16,7 prosent. I 2011 fikk altså A nesten det samme aleine, mens SV fikk 8,1 prosent. Valgdeltakelsen var 72,3 prosent. Kommunestyrets størrelse blei redusert fra 17 til 15.

Venstres Reidar Lindseth var ordfører foregående periode. Men samtlige andre parti stilte seg bak Senterpartiets kandidat, Olav Jørgen Bjørkås, som dermed blei valgt. Knut Staven (H) blei varaordfører.«Bjørkås blir Flatanger-ordfører» , Namdalsavisa 23. september 2011; besøkt 24. november 2011.

 Fosnes 
   Mandatfordeling Fosnes
De 522 med stemmerett i Fosnes hadde to listemuligheter: Arbeiderpartiet fikk 36,8 prosent av stemmene (tilbake 3,6 prosentpoeng) og fem mandater, mens ei fellesliste for Senterpartiet og Kristelig Folkeparti fikk 63,2 prosent (opp 5,5) og ti mandater. Demokratene, som i 2007 fikk 1,9 prosent (sju stemmer), var ikke med denne gangen. Valgdeltakelsen var 63,0 prosent.

Ordfører blei Bjørg Tingstad og varaordfører Jarle Elden, begge fra Senterpartiet.

 Frosta 
   Mandatfordeling Frosta
I Frosta stod valget mellom A, SV, Sp, KrF, V og H. Høyre blei størst med 32,5 prosent, en tilbakegang på 5,3 prosentpoeng. På de neste plassene fulgte Senterpartiet (21,9; ned 1,2) og Arbeiderpartiet (20,2; opp 0,3), mens Venstre økte mest – med 4,4 poeng til 10,7. Valgdeltakelsen var 68,6 prosent. Kommunestyret blei redusert i størrelse med fire mandater til 17.

Her gikk Sp, Ap, KrF og SV sammen under konstitueringa av kommunestyret, og de fikk dermed ni stemmer for sine kandidater, mot åtte for Høyre og Venstres. Ordfører blei noe uventa Johan Petter Skogseth, som stod på femteplass på Senterpartiets liste, men som av velgerne blei kumulert til topps. Ola Aursand (A) blei varaordfører.«Fra SiNOT til ordførerstolen», Levangeravisa 25. oktober 2011; besøkt 24. november 2011.

 Grong 
   Mandatfordeling Grong
I Grong var det fem lister: A, SV, Sp, V og H. Senterpartiet gikk tilbake 14,4 prosentpoeng til 40,8 prosent, men blei likevel litt større enn Arbeiderpartiet, som økte med 14,2 poeng til 38,6. Venstre fikk fire stemmer færre enn i 2007, noe som gjorde at partiet mista sin kommunestyreplass. Valgdeltakelsen var 71,5 prosent.

Skjalg Åkerøy (Ap) ble valgt til ordfører i Grong. Dette skjedde etter en avtale med Høyre, som innebar at Høyre skulle få varaordføreren. Imidlertid blei det klart at et medlem av Arbeiderpartiets gruppe ville nekte å gi sin stemme til en Høyre-representant. Det heile endte med at A fikk også varaordførervervet ved Vigdis Linmo.«De skal styre skuta i Grong», Namdalsavisa 21. oktober 2011; besøkt 24. november 2011.

 Høylandet 
   Mandatfordeling Høylandet
Høylandet hadde tre partilister, A, Sp og V, og to lokale lister, Bygdeliste for Høylandet og Valgliste for Øvre-Høylandet og Kongsmoen krets. Senterpartiet fikk reint flertall med 50,8 prosent (ned 3,2 prosentpoeng), mens Arbeiderpartiet tok 33,5 prosent (opp 13,6). Venstre og de to lokale listene gikk alle litt tilbake og ligger på rundt fem prosent hver. SV hadde et mandat i foregående periode (4,8 prosent), men stilte ikke liste denne gangen. Valgdeltakelsen var 75,8 prosent.

Senterpartiets Lars Otto Okstad gikk av etter atten år som ordfører og overlot stolen til partifelle Hege Nordheim-Viken. Varaordfører blei Ole Joar Flaat (også Sp).«Første ordfører med doktorgrad», Trønder-Avisa 19. oktober 2011; besøkt 24. november 2011.

 Inderøy 
   Mandatfordeling Inderøy
I Inderøy stilte de sju stortingspartia opp: A, SV, Sp, KrF, V, H og Frp. De to største partia gikk mest fram: Senterpartiet med 3,0 prosentpoeng til 39,8 prosent, og Arbeiderpartiet med 6,2 poeng til 33,2. Fremskrittspartiet gikk mest tilbake, ei halvering med 3,8 poengs nedgang til 3,9. Valgdeltakelsen var 68,8 prosent. (Inderøy og Mosvik kommuner hadde på grunn av kommunesammenslåing valg til felles kommunestyre. Sammenlikningene er med sammenslåtte tall fra valget i 2007.)

Tidligere varaordfører i den gamle Inderøy kommune, Ida Stuberg (Sp), blei ordfører i den sammenslåtte kommunen med støtte fra KrF, H og V. Under konstitueringa samarbeidde ellers A, SV og Frp. Trine Berg Fines (H) blei varaordfører.Protokoll fra konstituerende møte i kommunestyret 17. oktober 2011.

 Leka 
   Mandatfordeling Leka
I Leka var det lister for A, SV, Sp og V. Senterpartiet gikk tilbake 13,0 prosentpoeng, men fikk likevel reint flertall med 56,2 prosent av stemmene. Arbeiderpartiet gikk fram 8,9 poeng til 27,6. Venstrelista var ny og fikk 8,1 prosent, akkurat det samme som SV (ned 4,0). Valgdeltakelsen var 79,1 prosent.

Per Helge Johansen og Trond C. Hiller (begge Sp) blei valgt til ordfører og varaordfører.

 Leksvik 
   Mandatfordeling Leksvik
Innbyggerne i Leksvik kunne velge mellom A, SV, Sp, KrF, V, H og Frp. Høyre gikk fram 8,6 prosentpoeng til 19,7 prosent og blei kommunens tredje største. Alle de andre partia gikk tilbake, de to største mest: Senterpartiet ned 3,1 til 22,8 og Arbeiderpartiet ned 2,1 til 30,2 prosent. Valgdeltakelsen var 64,3 prosent.

En koalisjon bestående av Høyre, Sp, KrF og SV sikra gjenvalg av Einar Strøm (Sp) som ordfører. Jahn Winge fra Høyre blei varaordfører.«Fire nye år for Strøm» , Trønder-Avisa 29. september 2011; besøkt 24. november 2011.

 Levanger 
   Mandatfordeling Levanger
Levangers befolkning kunne stemme på A, SV, Sp, KrF, V, H, Frp, Dem og MdG. Her blei Arbeiderpartiet størst med 44,8 prosent (opp 6,6), etterfulgt av Høyre med 14,3 (opp 5,8) og Senterpartiet med 13,1 (ned 2,4). Fremskrittspartiet gikk mest tilbake, med 4,6 poeng til 7,3. Valgdeltakelsen var 62,8 prosent.

Det blei gjenvalg av Arbeiderpartiets Robert Svarva som ordfører og Senterpartiets Hans Heieraas som varaordfører, i et samarbeid som også omfatta KrF.«Nå er de enige», Levangeravisa 15. september 2011; besøkt 24. november 2011.

 Lierne 
   Mandatfordeling Lierne
I Lierne var det lister for A, Sp, KrF og V, samt Lierne bygdeliste. Arbeiderpartiet har reint flertall med 56,2 prosent av stemmene (opp 4,2). Senterpartiet er nest størst med 23,2, men gikk tilbake 6,5 prosentpoeng. Bygdelista nesten dobla oppslutning og gikk fram med 5,8 poeng til 11,8 prosent. En svak nedgang gjorde at Venstre mista sitt mandat. Valgdeltakelsen var 60,9 prosent.

Arbeiderpartiet fikk rimeligvis både ordfører og varaordfører med henholdsvis Alf Robert Arvasli og Gun Jønsson Kveli.

 Meråker 
   Mandatfordeling Meråker
Alternativa i Meråker var A, SV, Sp, V, H, Frp og Meråker tverrpolitiske bygdeliste. Arbeiderpartiet gikk ned 15,1 prosentpoeng og mista sitt reine flertall i kommunestyret, men er med 35,7 prosent fortsatt kommunens største parti. Venstre kom på andreplass etter ei økning på 10,4 poeng til 17,1. Bygdelista økte også, med 3,8 poeng til 14,4. prosent. Valgdeltakelsen var på 62,2 prosent.

Bård Langsåvold (Ap) blei gjenvalgt som ordfører, mens varaordførervervet gikk til Bjørn Aasvold (Sp). Senterpartiet, Høyre, Venstre, Bygdelista og Fremskrittspartiet hadde først planlagt et samarbeid med ordfører fra Venstre og vara fra Bygdelista, noe som ville ha brutt hundre år med Ap-styre i kommunen. Imidlertid valgte Sp og H å skifte side og heller alliere seg med Arbeiderpartiet.«Gjenvalgt som ordfører», Trønder-Avisa 31. oktober 2011; besøkt 24. november 2011.

 Namdalseid 
   Mandatfordeling Namdalseid
I Namdalseid var det lister for A, Sp, KrF, V og H. Senterpartiet økte med 1,6 prosentpoeng til 53,7 prosent og beholdt sitt reine flertall. For øvrig var det små endringer. SV stilte ikke slik som i 2007, noe som gjorde at det blei et ledig mandat. Dette gikk til Høyre. Kommunen deltok i forsøket med lavere stemmerettsalder, og de to yngste årskulla hadde en valgdeltakelse på 68,9 prosent, mens tallet for totalen var 64,7.

Steinar Lyngstad (Sp) og Arne Bratberg (Ap) blei valgt som henholdsvis ordfører og varaordfører.

 Namsos 
   Mandatfordeling Namsos
Namsos hadde sju lister: A, SV, Sp, KrF, V, H, og Frp. Av disse hadde Arbeiderpartiet størst framgang, 11,1 prosentpoeng til 39,0 prosent, mens Sosialistisk Venstreparti gikk mest tilbake – med 7,4 prosentpoeng til 18,3. Høyre blei kommunens tredje største med en oppgang på 5,7 poeng til 15,3, mens Fremskrittspartiet gikk ned med 6,5 til 9,6. Valgdeltakelsen var 60,3 prosent.

A, SV og Sp inngikk samarbeid, slik at Morten Stene (A) blei gjenvalgt som ordfører, mens Kjersti Tommelstad (SV) fikk varaordførerposten.«Morten og Kjersti styrer Namsos», Namdalsavisa 17. september 2011; besøkt 24. november 2011.

 Namsskogan 
   Mandatfordeling Namsskogan
I tillegg til A, SV, Sp og Frp kan folk i Namsskogan stemme på den lokale lista Optimum. Denne gikk fram 14,0 prosentpoeng til 27,3 prosent og tok andreplassen fra SV, som gikk tilbake med 13,6 poeng til 20,0. Arbeiderpartiet er stabilt størst med 37,8 prosent (opp 0,6). Senterpartiet gikk tilbake 5,1 poeng til 9,2, mens Fremskrittspartiet, som var ny deltaker ved dette valget, fikk 5,7 prosent. Valgdeltakelsen var 73,7 prosent.

En avtale mellom Arbeiderpartiet og Optimum gjorde at Stian Brekkvassmo (A) blei valgt til ordfører og Reidar Smalås (Optimum) til varaordfører.«Brekkvassmo (Ap) ny ordfører», Namdalsavisa 13. september 2011; besøkt 24. november 2011.

 Nærøy 
   Mandatfordeling Nærøy
Nærøy hadde lister fra A, SV, Sp, KrF, V, H og Frp. Arbeiderpartiet gikk mest fram, med 7,1 prosentpoeng til 26,4, men Senterpartiet er fortsatt størst med 34,9 prosent (ned 2,8). På de neste plassene kommer Fremskrittspartiet (10,8 prosent) og SV (8,9), som begge gikk tilbake 4,2 prosentpoeng. Valgdeltakelsen var 58,1 prosent.

Et samarbeid mellom Sp, SV, H og KrF gav Senterpartiets Steinar Aspli fire nye år som ordfører.«Samarbeidspartiene ble enige om ordfører», Namdalsavisa 15. september 2011; besøkt 24. november 2011. SVs Tove Paulsen blei varaordfører.

 Overhalla 
   Mandatfordeling Overhalla
A, SV, Sp, V, H og Frp stilte til valg i Overhalla. Senterpartiet er kommunens største parti med 38,7 prosent av stemmene etter en nedgang på 9,0 prosentpoeng. Arbeiderpartiet økte med 9,3 poeng og tok nesten Sp igjen – resultatet blei 37,4. Ellers var det bare små endringer, men Venstre mista likevel sitt mandat. Valgdeltakelsen var 70,1 prosent.

Ny ordfører blei Per Olav Tyldum (Sp). Ragnar Prestvik (A) blei varaordfører.

 Røyrvik 
   Mandatfordeling Røyrvik
De 396 med stemmerett i Røyrvik kunne stemme på Arbeiderpartiet eller Samarbeidslista, som er ei fellesliste mellom frie velgere, H, KrF, Sp og V. Arbeiderpartiet økte 5,7 prosentpoeng til 54,0 og fikk sju av kommunestyrets tretten plasser. Samarbeidslista fikk 46,0 prosent (ned 2,1) fikk dermed seks mandater, mens det ved 2007-valget var motsatt. Demokratene, som ved forrige valg fikk 3,6 prosent (11 stemmer), stilte ikke denne gangen. Valgdeltakelsen var 82,1 prosent.

Arnt Mickelsen (A) blei kommunens nye ordfører med partifellen Liv Sigrun Tømmermo-Reitan som varaordfører.

 Snåsa 
   Mandatfordeling Snåsa
Alternativa for Snåsas velgere var A, SV, Sp, V, H og Frp. Senterpartiet mista plassen som kommunens største parti på grunn av tilbakegang med 8,6 prosentpoeng til 34,9 prosent. Arbeiderpartiet økte med 3,5 poeng til 39,5. Venstre er tredje størst etter en framgang på 5,1 poeng til 12,8. Valgdeltakelsen var 70,6 prosent.

Senterpartiet og Venstre blei enig om samarbeid, og dermed kunne Vigdis Hjulstad Belbo (Sp) fortsette som ordfører. Varaordfører blei Ragnheid E. Ona-Hauffen (V).«Fortsetter som ordfører i Snåsa», Trønder-Avisa 16. september 2011; besøkt 24. november 2011.

 Steinkjer 
   Mandatfordeling Steinkjer
Landets sju største parti, A, SV, Sp, KrF, V, H og Frp, stilte lister i Steinkjer. Arbeiderpartiet er kommunens største, 38,3 prosent etter en framgang på 2,2 prosentpoeng. Like etter fulgte Senterpartiet, som hadde størst framgang, 6,5 poeng til 35,4. Deretter er det et stort sprang til Høyre med 8,7 (fram 1,7) og Fremskrittspartiet med 8,3 (ned 7,0). Valgdeltakelsen var 63,0 prosent.

Senterpartiets Bjørn Arild Gram fikk fire nye år som ordfører etter å ha inngått samarbeid med Ap, V, Krf og SV, samme partnere som i 2007. Arbeiderpartiets May Britt Lagesen blei varaordfører.«Gram fortsetter som ordfører» , Trønder-Avisa 13. september 2011; besøkt 24. november 2011.

 Stjørdal 
   Mandatfordeling Stjørdal
Folk i Stjørdal kunne stemme på A, SV, R, Sp, KrF, V, H, Frp og MdG. Størst blei framgangen for det største partiet – Arbeiderpartiet økte med 10,6 prosentpoeng til 43,5 prosent. Motsatt vei gikk det for Senterpartiet, som mista 7,4 poeng til 17,7. Høyre gikk fram 5,0 til 15,8, mens Fremskrittspartiet gikk ned 5,9 til 8,1. Miljøpartiet mista sin plass i kommunestyret. Valgdeltakelsen var på 64,9 prosent.

Senterpartiets Johan Arnt Elverum kunne 72 år gammel ta fatt på sin fjerde periode som ordfører. Ole Hermod Sandvik fra Høyre inntok varaordførerstolen. En av Arbeiderpartiets representanter varsla ved konstitueringa at han ikke ville tilhøre si partigruppe og at han støtta Elverum som ordfører, men dette hadde ikke avgjørende betydning.«Elverum og Sandvik på plass», Stjørdalens Blad 29. september 2011; besøkt 24. november 2011.

 Verdal 
   Mandatfordeling Verdal
I Verdal var det lister for A, SV, R, Sp, KrF, V, H og Frp. Høyre økte mest med 4,8 prosentpoeng til 11,6, mens Fremskrittspartiet sank 4,5 poeng til 9,5. Størst er Arbeiderpartiet med 47,2 prosent (ned 0,9) og Senterpartiet med 18,5 (opp 1,0). Valgdeltakelsen var 60,3 prosent.

Arbeiderpartiets Bjørn Iversen blei ordfører og Kristin Hildrum (også A) varaordfører etter et valgteknisk samarbeid med KrF.«Høyre brøt i Verdal – Krf sikrer Ap ordføreren» , Trønder-Avisa 16. september 2011; besøkt 24. november 2011.

 Verran 
   Mandatfordeling Verran
I Verran kunne velgerne velge mellom A, Sp, KrF, V, Frp og Bygdalista. Arbeiderpartiet tapte mest, men er fortsatt størst – ned 8,7 prosentpoeng til 35,7. Senterpartiet og Venstre økte mest, med henholdsvis 7,2 poeng til 29,2 og med 10,9 poeng til 22,3. Bygdalista falt ut av kommunestyret. Valgdeltakelsen var 61,0 prosent.

Bjørn Skjelstad (Sp) blei ny ordfører, mens André Nikolai Skjelstad (V) blei varaordfører.

 Vikna 
   Mandatfordeling Vikna
I Vikna stilte de sju stortingspartia, A, SV, Sp, KrF, V, H og Frp. Kommunens største parti er Arbeiderpartiet med 24,4 prosent, en oppgang på 1,3 poeng. På andreplass kom Fremskrittspartiet med 18,4 prosent (ned 2,3). Høyre økte mest, med 7,2 poeng til 16,8, mens Kristelig Folkeparti var taperen med en tilbakegang på 12,3 poeng til 8,1. Valgdeltakelsen var 63,5 prosent.

Et fempartisamarbeid mellom A, Sp, V, KrF og SV gav ordførerplassen til tidligere varaorfører Reinert Eidshaug (A), mens Kjartan Tørum (Sp) kom inn som ny varaordfører.«Ap og «kameratene» i sentrum fant tonen» , Namdalsavisa 23. september 2011; besøkt 24. november 2011.

 Fylkestingsvalget 

Nord-Trøndelag har en parlamentarisk styringsmodell med et fylkesråd som «regjering». Valgresultatet førte til et samarbeid mellom Arbeiderpartiet, Høyre og Kristelig Folkeparti, der posisjonene blei slik fordelt:«Påtroppende fylkesråd presenterer seg» , nyhetsmelding hos Nord-Trøndelag fylkeskommune 5. oktober 2011; besøkt 6. august 2012. 
 Fylkesrådsleder: Ingvild Kjerkol (A)
 Fylkesråd for samferdsel: Tor Erik Jensen (H)
 Fylkesråd for utdanning og helse: Anne Marit Mevassvik (A)
 Fylkesråd for kultur og regional utvikling: Terje Sørvik (A)
 Fylkesordfører: Gunnar Viken (H)
 Fylkesvaraordfører: Johannes Sandstad (KrF)

 Nøkkeltall 

  A SV R Sp KrF V H Frp Dem KSP Kyst MDG SumStemmer 418100156134400Prosent42,95,40,719,73,94,912,68,50,20,30,20,7100,0Endring F-075,6-2,70,7-2,3-0,5-1,14,6-4,80,00,30,00,1Representanter152071253000035Endring F-072-1-12-20

 Kommunevise resultater 

Tabellen viser prosent av antall avgitte stemmer i kommunen.

 Kommnr Kommune A SV R Sp KrF V H Frp Dem KSP Kyst MDG Total 1702 Steinkjer45,14,10,724,61,94,210,77,60,10,20,20,6100,0 1703 Namsos43,911,20,67,54,35,214,511,50,20,50,20,5100,0 1711 Meråker48,36,90,514,11,68,411,77,20,20,30,00,7100,0 1714 Stjørdal46,73,90,913,94,04,116,18,30,30,30,21,3100,0 1717 Frosta27,54,30,323,07,35,825,45,10,10,30,30,5100,0 1718 Leksvik33,53,20,520,76,24,718,311,60,30,20,30,6100,0 1719 Levanger42,97,00,614,27,04,814,77,20,20,30,30,7100,0 1721 Verdal47,74,01,218,72,43,711,69,50,20,20,20,7100,0 1724 Verran39,51,70,418,73,220,75,39,40,10,50,30,2100,0 1725 Namdalseid36,33,70,338,94,54,45,35,80,00,30,30,3100,0 1736 Snåsa42,14,90,935,50,74,75,94,20,00,00,40,7100,0 1738 Lierne45,21,90,327,64,24,46,39,50,00,00,20,3100,0 1739 Røyrvik52,12,60,319,85,64,36,96,30,01,30,30,3100,0 1740 Namsskogan46,311,40,417,62,03,65,612,00,20,00,20,7100,0 1742 Grong39,18,81,131,61,03,77,76,90,00,00,00,3100,0 1743 Høylandet40,42,60,042,41,44,44,93,40,00,00,20,3100,0 1744 Overhalla41,44,70,630,61,33,17,510,20,10,20,10,2100,0 1748 Fosnes29,63,70,747,36,51,03,76,80,00,00,70,0100,0 1749 Flatanger25,76,31,318,84,917,411,414,00,00,00,20,0100,0 1750 Vikna37,23,50,613,97,67,213,515,10,20,30,50,4100,0 1751 Nærøy34,96,90,726,35,65,27,811,20,10,20,50,6100,0 1755 Leka30,76,90,043,10,36,52,38,50,00,00,71,0100,0 1756 Inderøy40,25,60,626,64,03,313,74,90,10,30,00,6100,0

 Referanser 

Nord-Trøndelag